**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**.... 2020 թվականի N ..... - Ն**

**ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետին և 23-րդ հոդվածի 3-րդ մասին, Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ և 57-րդ կետերին համապատասխան` Հայաստանի Հանրապետության կառավարությունը *որոշում է.*

1. Թույլատրել Հայաստանի Հանրապետության վարչապետի աշխատակազմին 2019 թվականի նոյեմբերի 8-ին կնքված պետության կարիքների համար փաստաբանական և իրավաբանական ծառայությունների մատուցման պետական գնման N ARB/19/1պայմանագրում կատարել փոփոխություններ՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 2-րդ ենթակետի պահանջը:

2. «Հայաստանի Հանրապետության 2020 թվականի պետականբյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 3, 4, 5,9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4 և 5 հավելվածների։

3. ՀՀ տրանսպորտի, կապի և տեղեկատվական տեխնոլոգիաների նախարարության և «Կորսան Կորվիամ Կոնստրուկցիոն» ընկերության միջեւ կնքված T1-T2-CW-01 պայմանագրից բխող վեճերի շրջանակներում ՄԱՄԱԻՀ (UNCITRAL) կանոնների ներքո հարուցված արբիտրաժային գործերով Հայաստանի Հանրապետության շահերը ներկայացնելու և պաշտպանելու նպատակով LALIVE ընկերության հետ 2019 թվականի նոյեմբերի 8-ին կնքված «Պետության կարիքների համար փաստաբանական և իրավաբանական ծառայությունների մատուցման պետական գնման» N ARB/19/1 պայմանագրի գումարն ավելացնել 600,000 ԱՄՆ դոլարին համարժեք դրամով, պայմանագրի ընդհանուր գինը սահմանելով 1,900,000 ԱՄՆ դոլարին համարժեք դրամ (չի ներառում Հայաստանի Հանրապետության օրենսդրությամբ սահմանված կիրառելի հարկերը) և մատուցվող փաստաբանական և իրավաբանական ծառայությունների գնման նպատակով Հայաստանի Հանրապետության վարչապետի աշխատակազմին 2020 թվականի առաջին եռամսյակում հատկացնել 1,160,000 ԱՄՆ դոլարին համարժեք դրամ՝ Հայաստանի Հանրապետության 2020 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Այլ ծախսեր» հոդվածով):

4. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

**Հայաստանի Հանրապետության
վարչապետ Ն. Փաշինյան**

**ՀԻՄՆԱՎՈՐՈՒՄ**

**«ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Գնման պայմանագրում փոփոխություն կատարելու թույլտվություն տալու, Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու և Հայաստանի Հանրապետության վարչապետի աշխատակազմին գումար հատկացնելու մասին» Հայաստանի Հանրապետության կառավարության որոշումն ընդունելու անհրաժեշտությունը պայմանավորված է Տրանսպորտի, կապի և տեղեկատվական տեխնոլոգիաների նախարարության և «Կորսան Կորվիամ Կոնստրուկցիոն» ընկերության միջև կնքված թիվ T1-T2-CW-01 պայմանագրի համաձայն ՄԱՄԱԻՀ (UNCITRAL) արբիտրաժային կանոնների ներքո 2019 թվականի հունվարի 24-ին «Կորսան Կորվիամ Կոնստրուկցիոն» ընկերության կողմից ՀՀ տրանսպորտի, կապի և տեղեկատվական տեխնոլոգիաների նախարարության դեմ հարուցված արբիտրաժային վարույթում («Արբիտրաժային գործ 1») և հաջորդիվ Հայաստանի Հանրապետության (ներկայացված ՀՀ Տարածքային կառավարման և ենթակառուցվածքների նախարարության կողմից) կողմից 2019 թվականի դեկտեմբերի 20-ին «Կորսան Կորվիամ Կոնստրուկցիոն» ընկերության դեմ հարուցված արբիտրաժային վարույթում («Արբիտրաժային գործ 2») Հայաստանի Հանրապետության շահերը պաշտպանելու գործընթացի շարունակականության ապահովմամբ:

2019 թվականի նոյեմբերի 8-ին ՀՀ արդարադատության նախարարության և LALIVE ընկերության միջև կնքվել է պետության կարիքների համար փաստաբանական և իրավաբանական ծառայությունների մատուցման պետական գնման պայմանագիրը («Պայմանագիր»), որով LALIVE ընկերությունը պարտավորվել է մատուցել Արբիտրաժային գործ 1-ով փաստաբանական և իրավաբանական ծառայություններ՝ ընդհանուր 1 300 000 ԱՄՆ դոլարը չգերազանցող գումարի շրջանակում: Սակայն, 2019 թվականի սեպտեմբերի 2-ին «Կորսան Կորվիամ Կոնստրուկցիոն» ընկերությունը հրաժարվել է իր կողմից հարուցված Արբիտրաժային գործ 1-ից, ինչի հիման վրա արբիտրաժային վարույթը կարճվել է: Իսկ, 2019 թվականի դեկտեմբերի 20-ին Հայաստանի Հանրապետության (ՀՀ Տարածքային կառավարման և ենթակառուցվածքների նախարարության) կողմից հարուցվել է Արբիտրաժային գործ 2-ը:

LALIVE ընկերության մատուցվող ծառայությունների ծավալի փոփոխության արդյունքում Պայմանագրով սահմանված բյուջեն ավելացել է 600 000 ԱՄՆ դոլարով՝ ըստ այդմ կազմելով ընդհանուր 1 900 000 ԱՄՆ դոլար:

Այսպիսով անհրաժեշտություն է ծագել հաստատել LALIVE ընկերության կողմից մատուցվող ծառայությունների նոր բյուջեն 1 900 000 ԱՄՆ դոլարի չափով: Բացի այդ, 2019 թվականի մարտից մինչև 2020 թվականի հունվար ամիսները LALIVE ընկերության կողմից մատուցվել է ընդհանուր 824 748.63 ԱՄՆ դոլարի չափով ծառայություն, որից Արդարադատության նախարարության կողմից մինչ օրս վճարվել է 268 750 ԱՄՆ դոլարը: Հիմք ընդունելով ՀՀ կառավարության՝ 2020 թվականի փետրվարի 6-ի թիվ 127-Ա որոշումը՝ վճարման ենթակա գումարի մնացորդը, որը կազմում է 555 998.63 ԱՄՆ դոլար, պետք է վճարվի ՀՀ վարչապետի աշխատակազմի կողմից:

**ՏԵՂԵԿԱՆՔ**

**«ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Գնման պայմանագրում փոփոխություն կատարելու թույլտվություն տալու, Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու և Հայաստանի Հանրապետության վարչապետի աշխատակազմին գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Գնման պայմանագրում փոփոխություն կատարելու թույլտվություն տալու, Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու և Հայաստանի Հանրապետության վարչապետի աշխատակազմին գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ԱՄՓՈՓՈԹԵՐԹ**

**«ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ԳԵՐԱՏԵՍՉՈՒԹՅՈՒՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |
| --- | --- | --- |
| **Առարկության, առաջարկությանհեղինակը** | **Առարկության, առաջարկության բովանդակությունը** | **Եզրակացություն** |
| **ՀՀ ֆինանսների նախարարություն** | 1. ՀՀ 2020 թվականի պետական բյուջեով ՀՀ կառավարության պահուստային ֆոնդի գծով նախատեսված գումարն ամբողջությամբ տեղափոխվել է առաջին եռամսյակ: Ուստի, առաջարկում ենք ամբողջ գումարի հատկացումը նախատեսել առաջին եռամսյակում և դրա հետ կապված համապատասխան ճշտումներ կատարել Նախագծում և հավելվածներում:2. Համաձայն Նախագծին կցված ՄԻԵԴ-ում ՀՀ ներկայացուցչի գրության և հիմնավորման, ընկերության հետ կնքված պայմանագրի արժեքը վերագնահատվել է և նախկին 1,300,000.0 դոլարի փոխարեն կազմում է 1,900,000.0 դոլար, իսկ 2019թ. մարտից մինչև 2020թ. հունվար ամիսները ընկերության կողմից փաստացի մատուցված 824,748.63 դոլարի արժողությամբ ծառայությունների դիմաց մինչ օրս վճարվել է 268,750.0 դոլար և դեռևս վճարման ենթակա գումարի մնացորդը կազմում է 555,998.63 դոլար: Մինչդեռ, Նախագծով նախատեսվում է LALIVE ընկերությանը վճարելու նպատակով հատկացնել 1,160,000.0 դոլարին համարժեք դրամ: Այս կապակցությամբ հայտնում ենք, որ հատկացվող գումարի չափը պարզաբանման կարիք ունի:3. Նկատի ունենալով, որ Նախագծի 3-րդ կետի համաձայն նախատեսվում է 2019 թվականի հունվարի 24-ին «Կորսան Կորվիամ Կոնստրուկցիոն» ընկերության կողմից ՀՀ տրանսպորտի, կապի և տեղեկատվական տեխնոլոգիաների նախարարության դեմ և 2019 թվականի դեկտեմբերի 20-ին Հայաստանի Հանրապետության կողմից «Կորսան Կորվիամ Կոնստրուկցիոն» ընկերության դեմ ՄԱՄԱԻՀ (UNCITRAL) կանոնների ներքո հարուցված արբիտրաժային գործերով ՀՀ շահերը ներկայացնելու և պաշտպանելու նպատակով ներգրավված LALIVE ընկերության հետ կնքել նոր պայմանագիր, առաջարկում ենք որպես ավելորդ դրույթ հանել նախագծի 1-ին կետը:Միաժամանակ հայտնում ենք, որ նախագծին կից հավելված 5-ով ներկայացված գնումների պլանում Միավորի գինը և Քանակը սյունակները լրացված չեն:4. Նախագծի բոլոր հավելվածներում հատկացվող գումարի չափը նշված է դրամային արտահայտությամբ՝ «571,416.0» հազար դրամ, ինչի կապակցությամբ առաջարկում ենք միջազգային ատյաններում հնարավոր ծախսերի հատուցման նպատակով շրջանառվող նախագծերում ՀՀ կառավարության պահուստային ֆոնդից հատկացվելիք գումարի չափը արտացոլել համապատասխան գումարի չափով արտարժույթին համարժեք դրամով՝ մինչև Նախագծի ուժի մեջ մտնելը փոխարժեքի հավանական տատանումների գծով ռիսկերը չեզոքացնելու նպատակով: | Ընդունվել է: Նախագծում կատարվել է համապատասխան փոփոխություններ2019 թվականի նոյեմբերի 8-ին ՀՀ արդարադատության նախարարության և LALIVE ընկերության միջև կնքվել է պետության կարիքների համար փաստաբանական և իրավաբանական ծառայությունների մատուցման պետական գնման պայմանագրի ընդհանուր արժեքը կազմելու է 1,900,000.0 դոլար, որից 2020թ. նախատեսվում է վճարել 1,160,000.0 դոլարին համարժեք դրամ: Չի ընդունվել: Գործի շրջանակներում չի նախատեսվում է կնքել նոր պայմանագիր, այլ արդեն իսկ կնքված պայմանագրում կատարել փոփոխություններ, ինչով պայմանավորված անհրաժեշտ է ՀՀ կառավարության թույլտվությունը պայմանագրում փոփոխություններ կատարելու, ինչպես նաև պայմանագրի գինը 10% -ից ավելի ավելացնելու համար:Ընդունվել է: Նախագծում կատարվել է համապատասխան փոփոխություններԸնդունվել է: Նախագծում կատարվել է համապատասխան փոփոխություններ |
| **ՀՀ արդարադատության նախարարություն** |  1. Նախագծի նախաբանում «3-րդ կետին» բառերն անհրաժեշտ է փոխարինել «3-րդ մասին» բառերով՝ համաձայն «Հայաստանի Հանրապետության բյուջետային համակարգի մասին» Հայաստանի Հան­րա­պե­տության օրենքի 19-րդ հոդվածի և «Նորմատիվ իրավական ակտերի մասին»Հայաստանի Հանրապետության օրենքի 14-րդ հոդվածի 3-րդ մասի պահանջների: 2. Նախագծի նախաբանից անհրաժեշտ է հանել **«**Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ և 57-րդ կետերին**»** արված հղումը՝ հաշվի առնելով **«Նորմատիվ իրավական ակտերի մասին»** Հայաստանի Հանրապետության օրենքի 13-րդ հոդվածի 1-ին մասի դրույթները, որոնց համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: 3. Նախագիծն անհրաժեշտ է համաձայնեցնել Հայաստանի Հանրապետության ֆինանսների նախարարության հետ: | *Ընդունվել է: Նախագծում կատարվել է համապատասխան փոփոխություն*ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ կետի համաձայն՝ գնման գործընթացի առանձնահատկություններով պայմանավորված` Հայաստանի Հանրապետության կառավարության որոշումներով կարող են սահմանվել սույն կարգով չնախատեսված նորմեր, իսկ 57-րդ կետի համաձայն՝ պայմանագրի կողմերից անկախ գործոնների ազդեցությամբ պայմանագրի փոփոխման յուրաքանչյուր դեպք սահմանում է Հայաստանի Հանրապետության կառավարությունը: Հաշվի առնելով, որ համաձայն կարգի նշված փոփոխությունները սահմանում է ՀՀ կառավարությունը, նախաբանում անհրաժեշտ է հղում կատարել վերոնշյալ կետերին: Ընդունվել է: Նախագիծը համաձայնեցել է ՀՀ ֆիննասների նախարարության հետ: |